ไฟแนนซ์ทูเดย์
...เรื่องการแก้ปัญหาเรื่องสลากกินแบ่งขายเกินราคาร้อนระอุ ถึงขนาด วิสุทธิ์ ศรีสุพรรณ รมช.คลัง ต้องควงแขน พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล เข้ารายงานปัญหากับ ม.ร.ว.ปรีดิยาธร เทวกุล รองนายกรัฐมนตรี ก่อนเสนอทางแก้ให้ พล.อ.ประยุทธ์ จันทร์โอชา นายกรัฐมนตรี เคาะว่าจะเดินหน้าแก้ปัญหาขั้นเด็ดขาดอย่างไร
29 ต.ค. 2565

...เรื่องการแก้ปัญหาเรื่องสลากกินแบ่งขายเกินราคาร้อนระอุ ถึงขนาด วิสุทธิ์ ศรีสุพรรณ รมช.คลัง ต้องควงแขน พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล เข้ารายงานปัญหากับ ม.ร.ว.ปรีดิยาธร เทวกุล รองนายกรัฐมนตรี ก่อนเสนอทางแก้ให้ พล.อ.ประยุทธ์ จันทร์โอชา นายกรัฐมนตรี เคาะว่าจะเดินหน้าแก้ปัญหาขั้นเด็ดขาดอย่างไร
...การเข้ารายงานปัญหาสลากกินแบ่งขายเกินราคาไม่มี สมชัย สัจจพงษ์ อธิบดีกรมศุลกากร ประธานสำนักงานสลากฯ เข้าร่วม ทำให้มีการคาดการณ์กันว่าจะมีการเปลี่ยนตัวประธานสลากกินแบ่งคนใหม่ เนื่องจากที่ผ่านมา สมชัย ไม่ได้รับความร่วมมือจากผู้บริหารสำนักงานสลากฯ ในการแก้ปัญหา จนกลายเป็นรอยร้าวในการทำงานที่ลึกขึ้นทุกวันระหว่างฝ่ายนโยบายกับฝ่ายปฏิบัติ
...สำหรับประธานสำนักงานสลากฯ คนใหม่มีชื่อที่ถูกหยิบมาพูดถึงทั้ง รังสรรค์ ศรีวรศาสตร์ ปลัดกระทรวงการคลัง ที่นั่งเป็นประธานโดยตำแหน่งอยู่แล้ว หรืออาจมอบให้ สมชาย พูลสวัสดิ์ อธิบดีกรมสรรพสามิต ที่เคยนั่งตำแหน่งประธานสำนักงานสลากฯ มาแล้วสมัยหนึ่ง และถือเป็นผูู้ใหญ่ที่มีประสบการณ์สูง สามารถประสานฝ่ายนโยบายกับปฏิบัติให้ราบรื่นมากขึ้น 
...ตอนนี้ สมหมาย ภาษี รมว.คลัง เริ่มหนักใจกับการเก็บรายได้ของรัฐบาลปีงบประมาณ 2558 โดยเฉพาะการเก็บภาษีของกรมสรรพากร ที่ รมว.คลัง กำกับดูแล แม้ว่าการเก็บรายได้จะผ่านมาได้แค่ 2 เดือน แต่มีการประมาณการวงในรั่วออกมาว่า ปีนี้กรมสรรพากรจะเก็บภาษีได้ต่ำกว่าเป้าไม่น้อยกว่า 1 แสนล้านบาท ทำเอา ประสงค์ พูนธเนศ อธิบดีกรมสรรพากร เก็บตัวเงียบ เพราะปัญหาการเก็บรายได้มีทั้งจากเป้าสูง และเศรษฐกิจไม่โตได้ตามเป้า
...ในที่สุด รังสรรค์ ก็เซ็นหนังสือคำสั่งเป็นทางการให้ กุลิศ สมบัติศิริ ผู้อำนวยการสำนักงานคณะกรรมการนโยบายรัฐวิสาหกิจ เป็นประธานสอบข้อเท็จจริงเพิ่มเติม กรณีที่ผู้บริหารกรมธนารักษ์ไปให้เอกชนเช่าที่ราชพัสดุไม่ถูกต้อง ทำให้รัฐเกิดความเสียหาย โดยคาดว่าต้องสรุปผลให้ได้ก่อนสิ้นปีนี้้